smcproject/ml-wiki-sentences huggingface dataset:
Schleichera oleosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുഷ്കരമൂലം ഇംഗ്ലീഷ് വിലാസം https://ml.wikipedia.org/wiki/Inula_racemosa
സിൻ‌ജിയാങ് , അഫ്ഗാനിസ്ഥാൻ , കാശ്മീർ , നേപ്പാൾ , പാകിസ്താൻ എന്നിവിടങ്ങളിലെ മിതശീതോഷ്ണ, ആൽപൈൻ പടിഞ്ഞാറൻ ഹിമാലയത്തിലെ സ്വദേശിയായ ഡെയ്‌സി കുടുംബത്തിലെ ഒരു ഏഷ്യൻ സസ്യമാണ് ഇനുല റേസ്മോസ .
പുഷ്ക്കരാ, പത്മപത്രം, പുഷ്കരമൂലാ, കാശ്മീരം , കുഷ്ഠഭേദ എന്നീ പേരുകളിലും ഈ സസ്യം അറിയുന്നു.
Ravoulfia cana എന്ന ഇനത്തെ ചിലപ്പോൾ പുഷ്ക്കരമൂലമായി എടുത്തുവരുന്നു.
ഒന്നര മീറ്റർ വരെ ഉയരം വരുന്ന കുറ്റിച്ചെടിയാണ്.
ഒരു മുട്ടിൽ രണ്ട് ഇലകൾ.
ഒരു മുട്ടിലെ ഇലകളുടെ വിപരീത ദിശയിലാണ് അടുത്ത മുട്ടിലെ ഇലകൾ വിന്യസിച്ചിരിക്കുന്നത്.
ഇലകൾ ഞെട്ടില്ലാതെ തണ്ടിൽ ബന്ധിച്ചിരിക്കുന്നു.
വെളുത്ത പൂക്കളാണ്.
രസം :  ത്ക്തം, കടു
ഗുണം :  ലഘു, രൂക്ഷം, തീക്ഷ്ണം
വീര്യം :  ഉഷ്ണം
വിപാകം :  കടു ഔഷധയോഗ്യമായ ഭാഗങ്ങൾ
വേര് ഔഷധ ഗുണം
ശ്വാസകോശത്തെ ഉത്തേജിപ്പിക്കുന്നു.
കൃമിനാശിനിയാണ്.
കഫത്തേയും വാതത്തേയും ശമിപ്പിക്കുന്നു.
ചിത്രശാല അവലംബം ഔഷധസസ്യങ്ങൾ, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട് കേരളത്തിലെ കാട്ടുപൂക്കൾ ഭാഗം2- മാത്യു താമരക്കാട്ട്, കേരള സാഹിത്യ അക്കാദമി ↑ Flora of China, Inula racemosa J. D. Hooker, 1881.
总状土木香 zong zhuang tu mu xiang ↑ Hooker, Joseph Dalton.
Flora of British India 3(8): 292
പുഴുക്ക്
കേരളത്തിൽ കാണപ്പെടുന്ന ഒരു ഭക്ഷ്യവിഭവമാണ് പുഴുക്ക് .
പൂളപ്പുഴുക്ക്(കപ്പപ്പുഴുക്ക്) , കായപ്പുഴുക്ക്, കാവത്ത്പ്പുഴുക്ക് എന്നിങ്ങനെ വിവിധ തരം പുഴുക്കുകൾ ഉണ്ട്.
പ്രഭാതഭക്ഷണമായും വൈകുന്നേരങ്ങളിലെ ലഘുഭക്ഷണമായും പുഴുക്ക് ഉപയോഗിക്കുന്നു.
പൂള(കപ്പ), കായ എന്നിവയുടെ കൂടെ  ചെറുപയറും കടലയും ചേർത്ത് വിവിധ തരം പുഴുക്കുകൾ ഉണ്ടാക്കാറുണ്ട്.
പൂളയും(കപ്പ), ചെറുപയറും ചേർത്ത പുഴുക്ക് ചേരുവകൾ
പൂള(കപ്പ), ചെറുപയർ, മഞ്ഞൾപൊടി, തേങ്ങ ചിരകിയത്, കാന്താരിമുളക്, ജീരകം, ചെറിയ ഉള്ളി, കറിവേപ്പില‌ എന്നിവയാണ് പ്രധാന ചേരുവകൾ.
പൂള(കപ്പ)യും ചെറുപയറും വെവ്വേറെ വേവിച്ചെടുക്കുക.
രണ്ടും ഒന്നിച്ചു ചേർത്ത് മഞ്ഞൾപ്പൊടിയും ഉപ്പും വെള്ളം ചേർത്ത് വേവിച്ചെടുക്കുക.
തേങ്ങ ചിരകിയതും കാന്താരിമുളക് ഉടച്ചതും ജീരകവും ചെറിയ ഉള്ളിയും കൂടി ചതച്ചെടുത്ത് ചേർക്കുക.
നന്നായി ഇളക്കി യോജിപ്പിക്കുക.
അവസാനം കറിവേപ്പില ചേർത്ത് ഇളക്കുക.
പൂള(കപ്പ)യും ചെറുപയറും മഞ്ഞൾപ്പൊടിയും ഉപ്പും വെള്ളം മാത്രം ചേർത്ത് (തേങ്ങ ചേർക്കാതെ) നന്നായി വേവിച്ച് ചേർത്ത് ഇളക്കി യോജിപ്പിച്ച് പുഴുക്ക് ഉണ്ടാക്കാറുണ്ട്.
പൂളയും(കപ്പ), കടലയും ചേർത്ത പുഴുക്ക് ചേരുവകൾ പൂള(കപ്പ).
കടല മഞ്ഞൾപൊടി മല്ലിപൊടി തേങ്ങ വറ്റൽമുളക് ചെറിയ ഉള്ളി.
വെളിച്ചെണ്ണ കടുക് കറിവേപ്പില‌ തയ്യാറാക്കുന്ന വിധം
പൂള(കപ്പ)യും കടലയും വെവ്വേറെ വേവിച്ചെടുക്കുക.
രണ്ടും ഒന്നിച്ചു ചേർത്ത് മഞ്ഞൾപ്പൊടിയും * മല്ലിപൊടിയും ഉപ്പും വെള്ളം ചേർത്ത് വേവിച്ചെടുക്കുക.
വെളിച്ചെണ്ണ  ചുടാക്കി കടുക് പൊട്ടിച്ച് അതിലേക്ക് തേങ്ങ ചെറിയ കഷണങ്ങളായി മുറിച്ചെടുത്തത്, വറ്റൽമുളക്, ചെറിയ ഉള്ളി ചെറുതായി അരിഞ്ഞതും കൂടി ചേർക്കുക.
നന്നായി മൂത്ത് വരുമ്പോൾ വേവിച്ചു വച്ചതിലേക്ക് ചേർക്കുക.
അവസാനം കറിവേപ്പില ചേർത്ത് നന്നായി ഇളക്കുക.
കായയും, ചെറുപയറും ചേർത്ത പുഴുക്ക് ചേരുവകൾ കായ.
ചെറുപയർ.
മഞ്ഞൾപൊടി തേങ്ങ ചിരകിയത് കാന്താരിമുളക് ജീരകം ചെറിയ ഉള്ളി.
കറിവേപ്പില‌ തയ്യാറാക്കുന്ന വിധം
കായയും ചെറുപയറും വെവ്വേറെ വേവിച്ചെടുക്കുക.
തേങ്ങ ചിരകിയതും കാന്താരിമുളക് ഉടച്ചതും ജീരകുവും ചെറിയ ഉള്ളിയും കൂടി ചതച്ചെടുത്ത് ചേർക്കുക.
കായയും ചെറുപയറും മഞ്ഞൾപ്പൊടിയും ഉപ്പും വെള്ളം മാത്രം ചേർത്ത് (തേങ്ങ ചേർക്കാതെ) നന്നായി വേവിച്ച് ചേർത്ത് ഇളക്കി യോജിപ്പിച്ച് പുഴുക്ക് ഉണ്ടാക്കാറുണ്ട്.
കായയും, കടലയും ചേർത്ത പുഴുക്ക് ചേരുവകൾ കായ.
പുവ്വത്താണി
പൂവ്വത്താണി - പാലക്കാട് മലപ്പുറം ജില്ല അതിര്തികളിലായി പെര്ന്തൽമണ്ണക്കും മണ്ണാർകാടിനും ഇടയിലായി സ്ഥിതിചെയ്യുന്ന കരിങ്കല്ലത്താണി  എന്നാ ഗ്രാമത്തോടു ഒരം ചേർന്ന് കിടക്കുന്ന ഒരു ഗ്രാമം.
കരിങ്കല്ലത്താണി സ്കൂൾ അങ്കണത്തിൽനിന്നും തുടങ്ങുന്ന ഗ്രാമാതിര്ത്തി ചെത്തല്ലൂർ റോഡിൽ ബാങ്ക് വരെയും, അലിപ്പരമ്പ് റോഡിൽ ചോരണ്ടിക്കുളം വരെയും തൂത റോഡിൽ കൊരന്കോട് വരെയും വരെയുമാണ് വ്യാപിച്ചു കിടക്കുന്നത്.
പ്രമാണം:പൂവ്വത്താണി സ്കൂൾ മൈതാനം
പുവിയരശ് ഇംഗ്ലീഷ് വിലാസം https://ml.wikipedia.org/wiki/Puviarasu
പ്രമുഖ തമിഴ് കവിയും വിവർത്തകനുമാണ് പുവിയരശ് എന്നറിയപ്പെടുന്ന എസ്. ജഗന്നാഥൻ(ജനനം :1938).
ക്വാസി നസ്രുൾ ഇസ്ലാമിന്റെ കവിതാ വിവർത്തനത്തിനും 'കൈയൊപ്പം' എന്ന കാവ്യ സമാഹാരത്തിന് കവിതയ്ക്കുമുള്ള കേന്ദ്ര സാഹിത്യ അക്കാദമി പുരസ്‌കാരം നേടിയിട്ടുണ്ട്.
വിവിധ സാഹിത്യ ശാഖകളിലായി 80 ഓളം കൃതികൾ പുവിയരശ് രചിച്ചിട്ടുണ്ട്.
തമിഴ് കാവ്യലോകത്ത് മാനവികതയുടെയും കരുത്തിന്റെയും കവിയായാണ് പുവിയരശ് അറിയപ്പെടുന്നത്.
ഉദുമൽപേട്ടിനടുത്തെ ഗ്രാമത്തിൽ ജനിച്ചു.
ജഗന്നാഥൻ എന്ന സംസ്കൃത പേരിന്റെ തമിഴായ പുവിയരശ് എന്ന പേരിൽ എഴുത്താരംഭിച്ചു.
കുടുംബതേതോടൊപ്പം കോയമ്പത്തൂരിലേക്ക് കുടിയേറി.
അവിടെയായിരുന്നു വിദ്യഭ്യാസം.
മുപ്പതു വർഷത്തോളം അദ്ധ്യാപകനായി ജോലി നോക്കി.
ദ്രാവിഡ പാർട്ടികളുടെ നിശിത വിമർശകനായ ഇദ്ദേഹം മാർക്സിസ്റ്റായാണ് അറിയപ്പെടുന്നത്.
കേരള ചലച്ചിത്ര വികസന കോർപ്പറേഷന്റെ പൊതുജന സമ്പർക്ക ഉദ്യോഗസ്ഥനായിരുന്നു.
തമിഴ് ഭരണ ഭാഷയാക്കണമെന്നാവശ്യപ്പെട്ട് നടന്ന പ്രക്ഷോഭത്തിൽ പങ്കെടുത്ത് ജയിൽ ശിക്ഷ അനുഭവിച്ചിട്ടുണ്ട്.
വാനമ്പാടി സാഹിത്യ പ്രസ്ഥാനത്തിന്റെ മുൻനിരക്കാരനായിരുന്നു.
ഷേക്സ്പിയർ, ഖലീൽ ജിബ്രാൻ, ഒമർഖയ്യാം, ഓഷോ, ഡോസ്റ്റോവ്സ്കി, ടാഗോർ തുടങ്ങിയവരുടെ കൃതികൾ വിവർത്തനം ചെയ്തിട്ടുണ്ട്.
സിംഹള,റഷ്യൻ, മലയാളം കന്നഡ, ഹംഗറി തുടങ്ങിയ ഭാഷകളിലേക്ക് പുവിയരശ് കവിതകൾ വിവർത്തനം ചെയ്യപ്പെട്ടിട്ടുണ്ട്.
2007 ൽ 'പുരട്ചിക്കാരൻ' എന്ന പേരിൽ പുറത്തിറത്തിയ ക്വാസി നസ്രുൾ ഇസ്ലാമിന്റെ വിവർത്തനത്തിനും 2010 ൽ 'കൈയൊപ്പം' എന്ന കാവ്യ സമാഹാരത്തിനും കേന്ദ്ര സാഹിത്യ അക്കാദമി പുരസ്‌കാരങ്ങൾ നേടിയിട്ടുണ്ട്.
പുവിയരശ് തമിഴ് വളർച്ചി മൈയ്യം എന്ന പേരിൽ തമിഴ് അദ്ധ്യാപക പരിശീലനത്തിനായി ഒരു കൂട്ടായ്മ പ്രവർത്തിപ്പിക്കുന്നുണ്ട്.
കൃതികൾ കവിത കൈയൊപ്പം എട്ടു ദിസൈ കാറ്റ് കവിതൈക്കെന്ന കേൾവി മീണ്ടും സെൻ കവിതൈകൾ ഇതു താൻ വിവർത്തനങ്ങൾ 'പുരട്ചിക്കാരൻ' കാരമസോവ് സഹോദരന്മാർ ഹാംലെറ്റ് ഒഥല്ലോ റോമിയോ ആൻഡ് ജൂലിയറ്റ് നാടകം മനിതൻ മൂന്റാം പിറൈ പുരസ്കാരങ്ങൾ കേന്ദ്ര സാഹിത്യ അക്കാദമി പുരസ്‌കാരം - വിവർത്തനം(2007) കേന്ദ്ര സാഹിത്യ അക്കാദമി പുരസ്‌കാരം - കവിത(2009) കേരള സാംസ്കാരിക കേന്ദ്രത്തിന്റെ സാഹിത്യ പുരസ്കാരം അവലംബം ↑ {{ cite news }} : Check date values in: | accessdate= ( help ) ↑ Tamil Sahitya Akademi Awards 1955-2007 Archived 2010-01-24 at the Wayback Machine .
Sahitya Akademi Official website.
↑ ↑ പുറം കണ്ണികൾ
പുഷ്കിൻ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Pushkin_Museum
മോസ്കോയിലെ ഏറ്റവും വലിയ യൂറോപ്യൻ ആർട്ട് മ്യൂസിയമാണ് പുഷ്കിൻ സ്റ്റേറ്റ് മ്യൂസിയം ഓഫ് ഫൈൻ ആർട്സ് .
കത്തീഡ്രൽ ഓഫ് ക്രൈസ്റ്റ് ദി സാവിയറിന്റെ എതിർവശത്ത്, വോൾഖോങ്ക സ്ട്രീറ്റിൽ സ്ഥിതിചെയ്യുന്നു.
1981 മുതൽ പുഷ്കിൻ മ്യൂസിയത്തിൽ അന്താരാഷ്ട്ര സംഗീതോത്സവമായ സ്വിയാറ്റോസ്ലാവ് റിക്ടറിന്റെ ഡിസംബർ രാത്രികൾ നടക്കുന്നു.
പേരുണ്ടായിട്ടും, മ്യൂസിയത്തിന് ഒരു മരണാനന്തര സ്മരണ എന്നതിനപ്പുറം റഷ്യൻ കവി അലക്സാണ്ടർ പുഷ്കിനുമായി നേരിട്ട് ബന്ധമില്ല.
പ്രൊഫസർ ഇവാൻ ഷ്വെറ്റേവ് (കവി മറീന ഷ്വെറ്റേവയുടെ പിതാവ്) ആണ് ഈ സൗകര്യം സ്ഥാപിച്ചത്.
കോടീശ്വരനും മനുഷ്യസ്‌നേഹിയുമായ യൂറി നെചേവ്-മാൽത്‌സോവിനെയും ആർക്കിടെക്റ്റ് റോമൻ ക്ലീനെയും മോസ്കോയ്ക്ക് ഒരു ഫൈൻ ആർട്‌സ് മ്യൂസിയം നൽകേണ്ടതിന്റെ ആവശ്യകത സ്വെറ്റേവ് പ്രേരിപ്പിച്ചു.
പ്രത്യേകിച്ച് സോവിയറ്റ് കാലഘട്ടത്തിലേക്കുള്ള പരിവർത്തനത്തിലും റഷ്യൻ തലസ്ഥാനം മോസ്കോയിലേക്കുള്ള തിരിച്ചുവരവിലും മ്യൂസിയം പല പേരുമാറ്റങ്ങളിലൂടെയും കടന്നുപോയി.
1937-ൽ പുഷ്കിന്റെ മരണത്തിന്റെ നൂറാം വാർഷികത്തിൽ ആദരിക്കുന്നതിനായി മ്യൂസിയത്തിന്റെ പേര് പുനർനാമകരണം ചെയ്തു.
ബോൾഷെവിക് വിപ്ലവകാലത്ത്, ഫ്രഞ്ച് ഇംപ്രഷനിസ്റ്റുകളുടെയും ആധുനിക കലാകാരന്മാരുടെയും സൃഷ്ടികൾ കണ്ടുകെട്ടുകയും പിന്നീട് സെന്റ് പീറ്റേഴ്സ്ബർഗിലെ ഹെർമിറ്റേജ് മ്യൂസിയത്തിൽ പ്രദർശിപ്പിച്ച് സ്വകാര്യമായി സൂക്ഷിക്കുകയും ചെയ്തു.
2019-ൽ, ആ ചിത്രങ്ങൾ വീണ്ടും പ്രത്യക്ഷപ്പെടുകയും അവയിൽ ചിലത് പുഷ്കിൻ മ്യൂസിയത്തിൽ വീണ്ടും ചേരുകയും ചെയ്തു.
1981-ൽ മ്യൂസിയം മോസ്കോ-പാരീസ് എക്സിബിഷൻ നടത്തി.
2016-ൽ, കലാചരിത്രകാരന്മാർ പുഷ്കിൻ മ്യൂസിയത്തിൽ നിന്ന് 59 ഇറ്റാലിയൻ നവോത്ഥാന ശിൽപങ്ങൾ കണ്ടെത്തി.
അവ രണ്ടാം ലോക മഹായുദ്ധത്തിനു ശേഷം ബെർലിനിലെ ശേഖരങ്ങളിൽ നിന്ന് കാണാതെയായി.
2022 മാർച്ചിൽ, 2022-ൽ ഉക്രെയ്നിലെ റഷ്യയുടെ അധിനിവേശത്തിൽ പ്രതിഷേധിച്ച് മ്യൂസിയത്തിന്റെ ഡെപ്യൂട്ടി ഡയറക്ടർ വ്‌ളാഡിമിർ ഒപ്രെഡെലെനോവ് രാജിവച്ചു.
പുഷ്കിൻ സ്റ്റേറ്റ് മ്യൂസിയം ഓഫ് ഫൈൻ ആർട്സിന്റെ കെട്ടിടം രൂപകൽപ്പന ചെയ്തത് റോമൻ ക്ലീനും വ്ലാഡിമിർ ഷുക്കോവും ചേർന്നാണ്.
നിർമ്മാണം 1898 മുതൽ 1912 വരെ നീണ്ടുനിന്നു.
ഇവാൻ റെർബർഗ് ആദ്യത്തെ 12 വർഷക്കാലം മ്യൂസിയം സൈറ്റിലെ ഘടനാപരമായ എഞ്ചിനീയറിംഗ് ശ്രമങ്ങളുടെ തലവനായിരുന്നു.
2008-ൽ പ്രസിഡന്റ് ദിമിത്രി എ. മെദ്‌വദേവ് 177 മില്യൺ ഡോളറിന്റെ പുനരുദ്ധാരണ പദ്ധതികൾ പ്രഖ്യാപിച്ചു.
പ്രാദേശിക വാസ്തുവിദ്യാ സ്ഥാപനമായ മോസ്പ്രോജക്റ്റ്-5 മായി സഹകരിച്ച് നോർമൻ ഫോസ്റ്റർ വികസിപ്പിച്ച 22 ബില്യൺ റൂബിൾസ് (670 മില്യൺ ഡോളർ) വിപുലീകരണം 2009-ൽ സ്ഥിരീകരിച്ചു.
പക്ഷേ ഉദ്യോഗസ്ഥരുമായും സംരക്ഷണ വിദഗ്ധരുമായും തർക്കങ്ങളിൽ മുഴുകി.
ഇത് 2018 ലെ ഷെഡ്യൂളിൽ പൂർത്തിയാകുമോ എന്ന ആശങ്ക വർദ്ധിച്ചു.
മോസ്‌കോയിലെ ചീഫ് ആർക്കിടെക്റ്റ് സെർജി കുസ്‌നെറ്റ്‌സോവ് ഒരു അന്ത്യശാസനം പുറപ്പെടുവിച്ചതിന് ശേഷം, ഫോസ്റ്റർ പ്രോജക്‌റ്റിൽ കൂടുതൽ സജീവമായ പങ്ക് വഹിക്കണമെന്നും ഒരു മാസത്തിനുള്ളിൽ റഷ്യൻ തലസ്ഥാനത്ത് വന്ന് തന്റെ പ്രതിബദ്ധത തെളിയിക്കണമെന്നും ആവശ്യപ്പെട്ട് നോർമൻ ഫോസ്റ്ററിന്റെ സ്ഥാപനം 2013-ൽ പദ്ധതിയിൽ നിന്ന് രാജിവച്ചു.
2014-ൽ റഷ്യൻ വാസ്തുശില്പിയായ യൂറി ഗ്രിഗോറിയനെയും അദ്ദേഹത്തിന്റെ സ്ഥാപനമായ പ്രോജക്റ്റ് മെഗനോമിനെയും പദ്ധതി ഏറ്റെടുക്കാൻ തിരഞ്ഞെടുത്തു.
ഗ്രിഗോറിയന്റെ രൂപകൽപ്പന പുതിയ ആധുനിക കെട്ടിടങ്ങൾ പ്രദാനം ചെയ്യുന്നു, വിപ്ലവത്തിനു മുമ്പുള്ള വാസ്തുവിദ്യയെ സംരക്ഷിക്കാൻ പ്രചാരണം നടത്തിയ പൈതൃക ഗ്രൂപ്പുകളുടെ പ്രതിഷേധത്തെത്തുടർന്ന് പുഷ്കിന്റെ പ്രധാന കെട്ടിടത്തിനടുത്തുള്ള ചരിത്രപരമായ 1930-കളിലെ ഗ്യാസ് സ്റ്റേഷൻ ഒരു ഗ്ലാസ് ഘടനയ്ക്കുള്ളിൽ സംരക്ഷിക്കുന്നു.
അവലംബം കൂടുതൽ വായനയ്ക്ക് William Craft Brumfield.
The Origins of Modernism in Russian Architecture (Berkeley: University of California Press , 1991) ISBN 0-520-06929-3 External links Official website Museum Quarter official website The Morozov/Shchukin's collections , morozov-shchukin.com Pushkin Museum History , SmashPixels.com Pushkin Museum of Fine Arts (Moscow) The Opening of the Museum , English.tsvetayeva.com Photo (1024x768) , otdihinfo.ru Virtual tour of the Pushkin Museum provided by Google Arts Culture പുഷ്കിൻ മ്യൂസിയം എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
പുഴുക്കലരി ഇംഗ്ലീഷ് വിലാസം https://ml.wikipedia.org/wiki/Parboiled_rice പുഴുക്കലരി
നെല്ലരിയെ , നെന്മണിക്കുള്ളിൽ വച്ചുതന്നെ ഭാഗികമായി പുഴുങ്ങിയുണ്ടാക്കുന്ന അരിയാണ് പുഴുക്കലരി അഥവാ പുഴുങ്ങല്ലരി .
ഇംഗ്ലീഷിൽ ഇതിനെ 'പാർബോയിൽഡ് റൈസ്' (ഭാഗികമായി വെന്ത - 'Partially boiled') എന്നു വിളിക്കുന്നു.
നെന്മണിക്കുള്ളിൽ വച്ചു  ഭാഗികമായി വേവിച്ചതിനു ശേഷം നെല്ല് ഉണക്കി, തവിട് നീക്കം ചെയ്ത് ഭക്ഷ്യയോഗ്യമായ അരി വേർതിരിച്ചെടുക്കുന്നു.
അരിയാഹാരം ഭക്ഷണമാക്കിയിരിക്കുന്ന മലയാളികളിൽ ഭൂരിഭാഗവും ഉപയോഗിക്കുന്നത് പുഴുക്കലരിയാണ് .
ഇപ്രകാരം പുഴുങ്ങാതെ നേരിട്ട് ഉണക്കിയെടുത്ത് ഉമിയും തവിടും നീക്കിയെടുക്കുന്ന അരിയാണു് പച്ചരി.
മൊത്തം ലോകത്തിൽ ഉല്പാദിപ്പിക്കുന്ന നെല്ലിന്റെ പാതിയോളം പുഴുക്കലരിയായാണു് ഉപയോഗിക്കുന്നതെന്നാണ് കണക്കുകൾ സൂചിപ്പിക്കുന്നത് .
ഇന്ത്യ , ബംഗ്ലാദേശ് , പാകിസ്താൻ , മ്യാന്മാർ , മലേഷ്യ , ശ്രീലങ്ക , അമേരിക്ക , ഫ്രാൻസ് , തായ്‌ലാന്റ് തുടങ്ങിയ രാജ്യങ്ങളിലെല്ലാം പണ്ടുകാലം മുതൽക്കേ നെല്ലിനെ പുഴുക്കലരിയാക്കി മാറ്റുന്ന സമ്പ്രദായമുണ്ടു്.
പ്രക്രിയ വലിയ ചെമ്പിലെ നെല്ല് പുഴുങ്ങൽ, തൃശ്ശൂരിൽ നിന്നും.
പച്ചനെല്ലിനെ പുഴുക്കലരിയാക്കിമാറ്റുന്ന  പ്രക്രിയയിൽ മൂന്നു അടിസ്ഥാന പ്രവർത്തനങ്ങളുണ്ട്:തിളപ്പിച്ചെടുക്കൽ, ആവി കയറ്റൽ, ഉണക്കിയെടുക്കൽ.
ഇരട്ടപ്പുഴുക്കുരീതി നെല്ല് വെള്ളത്തിൽ കുതിർത്ത് ഒരുപ്രാവശ്യം തിളപ്പിക്കുന്നു.
അതിനുശേഷം നെല്ലിനെ അതേവെള്ളത്തിൽ എട്ടുമണിക്കൂറോളം കുതിർത്തുവെക്കുന്നു (soaking).
ഏകദേശം 100 ഡിഗ്രി സെന്റിഗ്രേഡ് വരെ ചൂടാവുമ്പോൾ നെല്ലരിയിലെ തന്മാത്രാഘടനകൾ ആദ്യം മൃദുവാകുകയും തുടർന്നു് അന്നജം, കാർബണികാമ്ലങ്ങൾ തുടങ്ങിയ സങ്കീർണ്ണമായ രാസബന്ധങ്ങൾ പുനർവിന്യസിച്ച് കൂടുതൽ സ്ഥിരത്വവും ദൃഢത്വവുമുള്ളതായി മാറുകയും ചെയ്യുന്നു.
ഇതോടൊപ്പം തന്നെ നെല്ലിന്റെ ഉള്ളിലും പുറത്തുമായി അടങ്ങിയിരിയ്ക്കാവുന്ന ബഹുഭൂരിപക്ഷം ബാക്ടീരിയകളും കുമിളുകളും മറ്റു സൂക്ഷജീവികളും നശിപ്പിക്കപ്പെടുകയും ചെയ്യും.
കുതിർത്തുവെക്കുന്നതോടെ, അരിയുടെ കാമ്പു വരെ ജലത്തിനു കടന്നുചെല്ലാനാകുകയും മേൽപ്പറഞ്ഞ രാസപുനർവിന്യാസം ഒരേ തോതിൽ എല്ലായിടത്തും വ്യാപിക്കാനിടവരുകയും ചെയ്യുന്നു.
വെള്ളം വാർന്നു കളഞ്ഞതിനുശേഷം ഒരു പ്രാവശ്യം ആവികയറ്റുന്നു (Steaming).
മൃതസൂക്ഷ്മജീവികളും മറ്റു മാലിന്യങ്ങളും അടങ്ങിയ കുതിർത്തുവെച്ച ജലം നീക്കം ചെയ്തതിനുശേഷം, ആവി കയറ്റുന്നതു് നെല്ലിന്റെ ഈടുവേള (Shelf life) വർദ്ധിക്കാനും ജലാംശം അരിമണിക്കുള്ളിൽ എല്ലായിടത്തും ഐകവ്യാപിതമായിത്തീരാനും സഹായിക്കുന്നു.
അതിനുശേഷം പുഴുങ്ങിയ നെല്ലിനെ സാവകാശം ഉണക്കിയെടുക്കുന്നു.
ഈ ഘട്ടത്തിൽ നെൽമണികൾക്കുള്ളിൽ അടങ്ങിയ ജലാംശത്തിന്റെ സിംഹഭാഗവും ബാഷ്പീകരിച്ചുപോവുന്നു.
സാധാരണഗതിയിൽ ജലാംശത്തെ പൂർണ്ണമായും നീക്കിക്കളയാറില്ല.
അത്തരത്തിൽ 'ഉണക്കു' കൂടിയാൽ കുത്തിയെടുക്കുന്ന അരി തീരെ നുറുങ്ങി 'പൊടിയരി' ആകാൻ സാദ്ധ്യതയുണ്ട്.
ഇരട്ടപ്പുഴുക്കുരീതിയിൽ തയ്യാറാക്കുന്ന നെല്ലരിക്കു് ഈടും കാഠിന്യവും കൂടുതലായിരിക്കും.
ഇത്തരം അരിയെ 'ഇരുമ്പരി' എന്നും വിളിക്കാറുണ്ടു്.
കേരളത്തിലെ റേഷൻ കടകളിലും മറ്റും കൂടുതലായി ലഭിയ്ക്കുന്ന അരി അന്യസംസ്ഥാനങ്ങളിൽ ഇത്തരം സമ്പ്രദായത്തിൽ പുഴുങ്ങി സംസ്കരിച്ചുണ്ടാക്കുന്നവയാണു്.
ഇത്തരം അരി ആഹാരയോഗ്യമായി വെന്തുകിട്ടാൻ
കൂടുതൽ സമയവും കൂടുതൽ ഇന്ധനവും ആവശ്യമാണു്.
ഒറ്റപ്പുഴുക്കു രീതി കുത്തരി ചോറ്
ഇരട്ടപ്പുഴുക്കു രീതിയിലെ നെല്ലു കുതിർക്കാനുള്ള സമയദൈർഘ്യം ഒഴിവാക്കി തിളപ്പിക്കുന്നതിനോടൊപ്പം തന്നെ ആ ഊഷ്മാവ് സ്വല്പനേരത്തേക്കു് കൂടുതൽ നിലനിർത്തി ആവികയറ്റുന്ന സമ്പ്രദായമാണു് ഒറ്റപ്പുഴുക്കു്.
കേരളത്തിൽ നെൽകൃഷി വ്യാപകമായിരുന്ന കാലത്തു് ചെറിയ തോതിൽ വീടുകളിൽ നെല്ലുപുഴുങ്ങിയിരുന്നതു് ഈ രീതിയിലാണു്.
ഇങ്ങനെ തയ്യാറാക്കിയെടുക്കുന്ന അരിയെയാണു് ആദ്യകാലത്തു് മട്ട എന്നു വിളിച്ചു വന്നിരുന്നതു്.
ഈ അരിയ്ക്കു് ഇരട്ടപ്പുഴുക്കിലൂടെ തയ്യാറാക്കുന്ന അരിയേക്കാൾ 'വേവു' കുറവു മതി.
അതായതു് ചോറായി വെന്തുകിട്ടാൻ കുറവുസമയവും കുറഞ്ഞ ഇന്ധനവും മതി.
കേരളത്തിൽ വ്യാപകമായ രീതി പുഴുങ്ങിയ നെല്ല് (ഉമ)
പുഴുക്കലരിയുണ്ടാക്കുന്ന പരമ്പരാഗതമായ ഒരു രീതി കേരളത്തിനു സ്വന്തമായുണ്ട്.
ചോറായി ഉപയോഗിക്കാൻ കേരളത്തിൽ സുലഭമായി കൃഷിചെയ്തിരുന്നതു് തദ്ദേശീയമായ ഇനങ്ങളിൽ പെടുന്ന നെൽവിത്തുകളോ അവയുടെ സങ്കര ഉപസൃഷ്ടികളോ ആയിരുന്നു.
ഇത്തരം നെല്ല് ഒരു വലിയ ചെമ്പിൽ വെള്ളം നിറച്ച് അതിൽ കുതിർത്തുവയ്ക്കുന്നു.
അതിനുശേഷം നെല്ല് ഉൾപ്പെടെ വെള്ളം ഒരു പ്രാവശ്യം തിളപ്പിക്കുന്നു.
ഇരട്ടപ്പുഴുക്കാണെങ്കിൽ ഒരു രാത്രി മുഴുവൻ കുതിർക്കാൻ പാകത്തിൽ വൈകുന്നേരങ്ങളിലായിരുന്നു അരി പുഴുങ്ങുന്നതിന്റെ ഈ ആദ്യ ഘട്ടം ആരംഭിച്ചിരുന്നത്.
അതിനുശേഷം ചെമ്പ് അടച്ചു വച്ച് പിറ്റേന്ന് രാവിലെ വരെ പകുതി വെന്തനെല്ല് വെള്ളത്തിൽ കുതിരാൻ അനുവദിക്കുന്നു.
പന്ത്രണ്ടു മണിക്കൂറുകൾക്കു ശേഷം ചെമ്പിലെ വെള്ളം വാർന്നു കളയുന്നു.
ആവിയുണ്ടാക്കാനായി കുറച്ചു വെള്ളം മാത്രം ചെമ്പിൽ അവശേഷിപ്പിച്ചിരിക്കും.
അതിനുശേഷം, ചെമ്പ് അടച്ചുവച്ച് വീണ്ടും ഒരു പ്രാവശ്യം ഈ വെള്ളം തിളപ്പിച്ച്, മുകളിലുള്ള നെല്ലിൽ ആവി കയറ്റും.
(ഒറ്റപ്പുഴുക്കു രീതിയിൽ നെല്ലു കുതിരാൻ വേണ്ടി ഇപ്രകാരം സമയം നൽകാതെത്തന്നെ ആവി കയറ്റി, അതിനുശേഷം ഉണക്കിയെടുക്കുന്നു.)
നെല്ലു പുഴുങ്ങുന്ന അവസരത്തിൽ ഒരു ഘട്ടമാകുമ്പോൾ, നെന്മണിക്കുള്ളിലെ അരി വെന്തുവികസിക്കുകയും, നെല്ലിന്റെ തോട് ഭാഗികമായി പിളർന്ന് ഉള്ളിലെ അരി കാണാറാവുകയും ചെയ്യും.
നെല്ലുപുഴുങ്ങുന്നതിൽ പരിചയമുള്ള ആളുകൾക്ക് ഈ ഘട്ടത്തിൽ നെല്ലിൽ അമർത്തിനോക്കി അതിന്റെ പുഴുങ്ങൽ  പ്രക്രിയ ശരിയായ രീതിയിലെത്തിയോ എന്നറിയുവാൻ സാധിക്കും.
പുഴുങ്ങൽ പൂർത്തിയായാൽ, പുഴുങ്ങിയ നെല്ലിനെ ഒരു പരമ്പിൽ (പനമ്പിൽ) നിരത്തി വെയിലിൽ നന്നായി ഉണക്കിയെടുക്കുന്നു.
ഉണക്കുന്നതിനിടയിൽ പലപ്രാവശ്യം പരമ്പിലെ നെല്ല് ഇളക്കി തിരികെ നിരത്തേണ്ടതായുണ്ട്.
"ചിക്കുക", "ചിക്കിയുണക്കുക" തുടങ്ങിയ പദങ്ങൾ ഈ പ്രവൃത്തിയിൽ നിന്നുണ്ടായതാണ്.
ഉണങ്ങിയ നെല്ലിനെ ഉരലിൽ ഇട്ട് അതിനുവേണ്ടി പ്രത്യേകമായി ഉപയോഗിക്കുന്ന ഉലക്കകൊണ്ട് ഇടിച്ചോ, നെല്ലു കുത്തുവാനുള്ള മില്ല് ഉപയോഗിച്ചോ  അരിയും, ഉമിയും (നെല്ലിന്റെ തോട്) തവിടുംവേർതിരിച്ചെടുക്കുന്നു .
കുത്തിയ നെല്ല് മുറത്തിൽ 'പാറ്റി'(അഥവാ 'ചേറി') ആണു് ഈ വേർതിരിക്കൽ ചെയ്തിരുന്നത്.
പുഴുക്കലരിയിലെ രാസമാറ്റങ്ങൾ
നെല്ലു പുഴുങ്ങൽ പ്രക്രിയകൾക്കിടയിൽ അരിയുടെ പോഷകഘടന പച്ചരിയുടേതിൽ നിന്ന് വ്യത്യസ്തമാവുകയും അതിന്റെ നിറം,രൂപം, മൃദുത്വം എന്നിവ മാറുകയും ചെയ്യും.
വിറ്റാമിൻ ബി ഒഴികെയുള്ള മറ്റു ഭക്ഷ്യപോഷകാംശങ്ങൾ കൂടുതൽ മേന്മയുള്ളതായി മാറുമെന്നു് ഗവേഷണങ്ങൾ വെളിപ്പെടുത്തുന്നു.
അരിമണിയുടെ നേർമ്മയുള്ള ആവരണചർമ്മമാണു് തവിട് എന്നറിയപ്പെടുന്ന താരതമ്യേന ചെമന്ന പദാർത്ഥം.
പോഷകപ്രധാനമായ ഈ ആവരണം നെല്ലു പുഴുങ്ങുന്ന പ്രക്രിയയിൽ അരിമണിയുമായി കൂടുതൽ ഇഴുക്കിച്ചേരുകയും അതിലെ രാസസംയുക്തങ്ങൾ അരിമണിയുടെ അകക്കാമ്പിലേക്ക് കൂടുതൽ വ്യാപിക്കുകയും ചെയ്യുന്നു.
മിക്കവാറും മുഴുവനായിത്തന്നെ അന്നജം മാത്രം അടങ്ങിയിരിക്കുന്ന കാമ്പ് പൊതുവേ ദുർബ്ബലമായ, എളുപ്പത്തിൽ നുറുങ്ങുന്ന(brittle) പദാർത്ഥമാണു്.
തവിടിന്റെ അന്തർവ്യാപനം ഈ സ്വഭാവം ഗണ്യമായി കുറയ്ക്കുന്നു.
അതുകൊണ്ടാണു് പുഴുക്കലരി പച്ചരിയേക്കാൾ ദൃഢമായി അനുഭവപ്പെടുന്നതു്.
പച്ചരി കുത്തിയെടുക്കുമ്പോൾ ഈ തവിടിന്റെ ഭൂരിഭാഗവും അരിമണിയിൽനിന്നു വേർപ്പെട്ട് ഉമിയുമായി ചേർന്നു് നീക്കം ചെയ്യപ്പെട്ടുപോകുന്നു.
അതുകൊണ്ടാണു് പുഴുങ്ങലരിയേക്കാൾ പച്ചരിക്കു വെണ്മയും മൃദുത്വവും കാണപ്പെടുന്നതു്.
ഉമിയും തവിടും നീക്കം ചെയ്യാത്ത നെല്ല് തവിടിൽ അടങ്ങിയ വിറ്റാമിനുകളും ഭക്ഷ്യധാതുക്കളും തിളപ്പിക്കുന്നതോടെ നെന്മണിക്കുള്ളിലെ വായുകുമിളകൾ പുറത്തേക്കു പോകുന്നു.
കൂടാതെ, തവിടിലെ രാസപദാർത്ഥങ്ങൾക്കു് ക്രിസ്റ്റൽ ഘടന നഷ്ടപ്പെട്ട് സ്ഥാനാന്തരണം സംഭവിക്കുന്നു.
നെല്ലു കുതിർക്കുന്നതോടെ ഇവയ്ക്കു് കൂടുതൽ ലായകത്വവും അന്തർവ്യാപനസ്വഭാവവും കൈവരുന്നു.
ആവി കയറ്റുമ്പോൾ ഈ പോഷകങ്ങൾ അരിമണിയുടെ കാമ്പുകളിലേക്കു് പ്രവേശിച്ച് അന്നജക്രിസ്റ്റലുകളെ കൂടുതൽ ഘടനാസുബദ്ധമാക്കുന്നു.
അരിയിലെ അന്നജത്തിനു പുറമേയുള്ള പോഷകങ്ങളുടെ 80 ശതമാനവും പുഴുക്കലരിയാവുമ്പോൾ ഇങ്ങനെ അരിമണിയിൽ തന്നെ അവശേഷിക്കുന്നു.
അരിയിൽ അടങ്ങിയിരിക്കുന്ന പ്രധാന ഘടകമായ അന്നജം (സ്റ്റാർച്ച്) നെല്ല് പുഴുങ്ങുമ്പോൾ രാസമാറ്റങ്ങൾക്ക് വിധേയമാകുന്നു.
നെന്മണികൾ തിളപ്പിക്കുമ്പോൾ അന്നജത്തിന്റെ ക്രിസ്റ്റലുകൾ ജെലാറ്റിനൈസേഷൻ പ്രക്രിയയ്ക്ക് വിധേയമാവുകയും, വീണ്ടും തണുപ്പിക്കുമ്പോൾ ഘടനാമാറ്റം സംഭവിക്കുകയും ചെയ്യുന്നു.
ജലാറ്റിനായി മാറുമ്പോൾ ആൽഫാ-അമിലോസ് തന്മാത്രകൾ അന്നജ തന്മാത്രകളുടെ കണ്ണികളിൽ നിന്ന് വിട്ടുമാറി, നെന്മണിക്ക് പുറത്തേക്ക് മാറ്റപ്പെടുന്നു.
പുഴുങ്ങിയ അരി, പച്ചരിയേക്കാൾ ട്രാൻസ്‌ലൂസന്റ് ആണ്; ഒപ്പം പച്ചരിയേക്കാൾ ഘനമുള്ളതും ബലമേറിയതുമാണ്.
ഇതിനു കാരണം, പുഴുങ്ങിയ അരി തണുപ്പിക്കുമ്പോൾ അമിലേസ് തന്മാത്രകൾ റിട്രോഗ്രഡേഷൻ പ്രക്രിയയ്ക്ക് വിധേയമാവുകയും വിധേയമായി വീണ്ടും ഒന്നുചേർന്ന ഒരു കണ്ണിയായി മാറുന്നതാണ്.
ഈ പ്രക്രിയ ടൈപ്പ് 3 റെസിസ്റ്റന്റ് സ്റ്റാർച്ച് ഉണ്ടാക്കുന്നു.
ഇത് മനുഷ്യരിലെ ദഹനപ്രക്രിയയ്ക്ക് ഏറെ സഹായകരമാണ്.
പുഴുക്കൂരി
മിസ്റ്റസ് ജെനുസ്സിൽ പെട്ട ശുദ്ധ ജല മത്സ്യമാണ് പുഴുക്കൂരി ( ശാസ്ത്രീയനാമം : മിസ്റ്റസ് ആൾമേറ്റസ്, ഇംഗ്ലീഷ് : Mystus armatus ) .
ഫ്രാൻസിസ് ഡേ എന്ന ഒരു ബ്രിട്ടീഷുകാരനാണ് 1865-ൽ കരുവന്നൂർ പുഴയിൽനിന്നും പുഴുക്കൂരിയെ ആദ്യമായി കണ്ടെത്തിയത്.
2004-ൽ സ്റ്റീവൻ ഗ്രാൻറ് അടക്കം പല ശാസ്ത്രജ്ഞൻമാരും മിസ്റ്റസ് ആൾമേറ്റസ് - മിസ്റ്റസ് ഒകുലേറ്റസ് എന്ന രണ്ട് ഉപവർഗങ്ങൽ ഇല്ല എന്നും ഇവ രണ്ടും ഒരേ ഉപവർഗങ്ങൽ ആണ് എന്നും കരുതിയിരുന്നു, 2014-ൽ പ്രൊഫസർ മാത്യൂസ് പ്ലാമൂട്ടിൽ നടത്തിയ ഗവേഷണ ഫലമായി ഇവ രണ്ടും രണ്ട് ഉപവർഗങ്ങൾ ആണ് എന്ന് വിലയിരുത്തി.
കേരളത്തിൽ ഇവയെ പശ്ചിമഘട്ട പ്രദേശത്ത് ആണ് കണ്ടെതിയിടുള്ളത്.
ഇന്ത്യയിൽ കേരളത്തിലും, തമിഴ്നാട്ടിലും, കർണാടകത്തിലും ആണ് ഇവയുടെ വാസസ്ഥലങ്ങൾ.
ഇന്ത്യക്ക് പുറത്ത് മ്യാൻമാർ ബംഗ്ലാദേശ്‌ എന്നി രാജ്യങ്ങളിലും ഇവയെ കണ്ടു വരുന്നു.
ആഴവും ഒഴുക്കുമുള്ള തെളിഞ്ഞ ജലാശയങ്ങളിൽ ആണ് പൊതുവെ ഇവയെ കാണുന്നത്.
ഈ മത്സ്യത്തിന്റെ പ്രത്യേകതകൾ താരതമ്യേന നീളമുള്ളതും മുകൾഭാഗം പരന്നതുമായ തലയും തലയുടെ ഉച്ചിയിൽ കാണാവുന്ന രണ്ട് താഴ്ന്ന ഭാഗങ്ങളും വാലിന്റെ അറ്റം വരെയെത്തുന്ന മേൽമീശയും ആണ്.
പുരുഷൻ ആലപ്പുഴ
മലയാളം ചലച്ചിത്ര ഇൻസ്ട്രിയിലെ ചലച്ചിത്ര നിർമ്മാതാവാണ് പുരുഷൻ അലപ്പുഴ.
നിരവധി സിനിമകളിൽ തിരക്കഥാകൃത്ത്, കഥാകൃത്ത്, സംഭാഷണം എന്നിവയും അദ്ദേഹം വഹിച്ചു.
ആലപ്പുഴക്കാരനാണ്.
പി ജി വി , എൻ പി തുടങ്ങിയവരോടൊപ്പം അധികം പ്രവർത്തിച്ചു.
എഴുത്തുകാരനായി ഇല്ല ഫിലിം വർഷം സംവിധാനം 1 പവാടക്കാരി 1978 അലക്സ് 2 പോക്കട്ടടിക്കാരി 1978 പി.ജി വിശ്വഭരൻ 3 പുത്തരിയങ്കം 1978 പി.ജി വിശ്വഭരൻ 4 പൊന്നിൽ കുളിച്ച രാത്രി 1979 അലക്സ് 5 കൊച്ചു തമ്പുരാട്ടി 1979 അലക്സ് 6 ഇതാ ഒരു ദിക്കാരി 1981 സുരേഷ് 7 ഇവാൻ ഒരു സിംഹാം 1982 സുരേഷ് 8 അമ്മേ നാരായണാ 1984 സുരേഷ് 9 ഒരു നിമിഷാം തരൂ 1984 സുരേഷ് 10 ഉയർത്തെഴുന്നേല്പ് 1985 സുരേഷ് 11 പൊന്നരഞ്ഞാണം 1990 ബാബു നാരായണൻ
- നിർമ്മാതാവെന്ന നിലയിൽ ഇല്ല ഫിലിം വർഷം സംവിധാനം 1 പവാഡക്കാരി 1978 അലക്സ് 2 പോക്കട്ടടിക്കാരി 1978 പി.ജി വിശ്വഭരൻ 3 പുത്തരിയങ്കം 1978 പി.ജി വിശ്വഭരൻ 4 പൊനിൽ കുലിച റാത്രി 1979 അലക്സ് 5 ഇതാ ഒരു ദിക്കാരി 1981 സുരേഷ് 6 അഗ്നിയുധം 1981 സുരേഷ് 7 ശ്രീ അയ്യപ്പനം വാവറം 1982 സുരേഷ് 8 ഇവൻ ഒരു സിംഹം 1982 സുരേഷ് 9 ഇ യുഗം 1983 സുരേഷ് 10 അമ്മേ നാരായണൻ 1984 സുരേഷ് 11 ഒരു നിമിഷാം തരൂ 1984 സുരേഷ് 12 കടമട്ടത്തച്ചൻ 1984 സുരേഷ് 13 കൃഷ്ണ ഗുരുവായൂരപ്പ 1984 സുരേഷ് 14 യുയാർതെജുനെൽപു 1985 സുരേഷ് 15 അവലുഡെ കാദ 1987 ജയദേവൻ 16 ഇതാ ഒറു പെൻകുട്ടി 1988 ജയദേവൻ 17 ഇൻക്വിലബിന്റെ പുത്രി 1988 ജയദേവൻ 18 അഞ്ചരക്കുല്ല വണ്ടി 1989 ജയദേവൻ 19 രതി 1989 ജയദേവൻ കഥ ഇല്ല ഫിലിം വർഷം സംവിധാനം 1 പവാഡക്കാരി 1978 അലക്സ് 2 പോക്കട്ടടിക്കാരി 1978 പി.ജി വിശ്വഭരൻ 3 പുത്തരിയങ്കം 1978 പി.ജി വിശ്വഭരൻ 4 പൊനിൽ കുലിച റാത്രി 1979 അലക്സ് 5 കൊച്ചു തമ്പുരാട്ടി 1979 അലക്സ് 6 ഇതാ ഒരു ദിക്കാരി 1981 സുരേഷ് 7 അഗ്നിയുധം 1981 സുരേഷ് 8 ശ്രീ അയ്യപ്പനം വാവറം 1982 സുരേഷ് 9 ഇ യുഗം 1983 സുരേഷ് 10 ബെൽറ്റ് മത്തായി 1983 ടി എസ് മോഹൻ 11 കൃഷ്ണ ഗുരുവായൂരപ്പ 1984 സുരേഷ് 12 അമ്മേ നാരായണൻ 1984 സുരേഷ് 13 ഒരു നിമിഷാം തരൂ 1984 സുരേഷ് 14 കടമട്ടത്തച്ചൻ 1984 സുരേഷ് 15 യുയാർതെജുനെൽപു 1985 സുരേഷ് 16 ഇതാ ഒറു പെൻകുട്ടി 1988 ജയദേവൻ 17 അഞ്ചരക്കുല്ല വണ്ടി 1989 ജയദേവൻ 18 രതി 1989 ജയദേവൻ 19 പൊന്നരഞ്ജനം 1990 ബാബു നാരായണൻ പരാമർശങ്ങൾ ബാഹ്യ ലിങ്കുകൾ ഇന്റർനെറ്റ് മൂവി ഡാറ്റാബേസിൽ നിന്ന് Purushan alappuzha
പുരൻ പോളി ഇംഗ്ലീഷ് വിലാസം https://ml.wikipedia.org/wiki/Puran_poli The preparation of holige Puran poli (chana dal puran poli) or bele obbattu Obbattu
ഒരു ഇന്ത്യൻ ഭക്ഷണപദാർത്ഥമായ മധുരമുള്ള ഫ്ലാറ്റ്ബ്രെഡ് ആണ് പുരൻ പോളി .
നാമങ്ങൾ
ഗുജറാത്തിൽ പുരൻ പോളി അല്ലെങ്കിൽ വെഡ്മി, മറാത്തി ഭാഷയിൽ പുരൻ പോളി, മലയാളത്തിലും തമിഴിലും ബോളി, തെലുങ്കിൽ ബക്ഷം അല്ലെങ്കിൽ ബോബട്ടു അല്ലെങ്കിൽ ഒലിഗ, തെലങ്കാനയിൽ വളരെ കനം കുറഞ്ഞ പോള, കന്നഡയിലുള്ള ഹോളിഗെ അഥവാ ഒബ്ബട്ടു, കൊങ്കണിയിൽ ഉബാട്ടി അല്ലെങ്കിൽ പോളി തുടങ്ങി ഫ്ലാറ്റ്ബ്രെഡ് വിവിധ പേരുകളിൽ അറിയപ്പെടുന്നു.
14-ാം നൂറ്റാണ്ടിൽ ഇന്നത്തെ ആന്ധ്രാപ്രദേശിൽ നിന്നുള്ള അലുസാനി പെഡാന തയ്യാറാക്കിയ ഒരു തെലുങ്ക് എൻസൈക്ലോപ്പീഡിയയായ മനുചരിത്രയിൽ പറഞ്ഞിരിക്കുന്ന ഒരു പാചകക്കുറിപ്പ് (ബക്ഷിയം) ആണിത്.
അവലംബം Obbattu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറക്കാട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Purakkad_Gramapanchayat
ആലപ്പുഴ ജില്ലയിലെ അമ്പലപ്പുഴ താലൂക്കിൽ അമ്പലപ്പുഴ ബ്ളോക്ക് പരിധിയിൽ വരുന്ന പഞ്ചായത്താണ് 23.19 ച.
മീ വിസ്തീർണ്ണമുള്ള പുറക്കാട് ഗ്രാമപഞ്ചായത്ത്.
== വാർഡുകൾ 18
1
2
3
4
5
6
7
8 Krisnanchira road
9.
Naluchira,kottaravalvu north
10
11
12
13
14
15
16
17
18 സ്ഥിതിവിവരക്കണക്കുകൾ ജില്ല ആലപ്പുഴ ബ്ലോക്ക് അമ്പലപ്പുഴ വിസ്തീര്ണ്ണം 23.19 ചതുരശ്ര കിലോമീറ്റർ ജനസംഖ്യ 27,912 പുരുഷന്മാർ 13,751 സ്ത്രീകൾ 14,161 ജനസാന്ദ്രത 1204 സ്ത്രീ : പുരുഷ അനുപാതം 1030 സാക്ഷരത 93% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/purakkadpanchayat Archived 2011-09-27 at the Wayback Machine .
പുരൻ ഭഗത് ഇംഗ്ലീഷ് വിലാസം https://ml.wikipedia.org/wiki/Puran_Bhagat An edition of Punjabi qissa Puran Bhagat written by Qadir Yar .
പാകിസ്താനിലെ പഞ്ചാബ് പ്രവിശ്യയിലുള്ള പ്രധാന പട്ടണമായ സിയാൽകോട്ടിലെ ഭരണാധികാരിയും ഒരു സന്യാസിയുമായിരുന്നു പുരൻ ഭഗത് .
ബാബ സഹജ് നാഥ് ജി എന്ന പേരിൽ ഇദ്ദേഹം ഇപ്പോൾ ആരാധിക്കപ്പെടുന്നുണ്ട്.
കുടുംബപശ്ചാത്തലം
രണ്ടാം നൂറ്റാണ്ടിൽ ഇന്ത്യ ഉപഭൂഖണ്ഡത്തിൽ ജീവിച്ചിരുന്ന രാജ സൽബൻ എന്ന രാജാവിന് ആദ്യ ഭാര്യയായ ഇച്ചിറ രാജ്ഞിയിൽ ജനിച്ച മകനാണ് പുരൻ.
ജ്യോതിഷ്യൻമാരുടെ നിർദ്ദേശപ്രകാരം സൽവ രാജാവിന് തന്റെ മകന് 12 വയസ്സാകുന്നത് വരെ അവന്റെ മുഖം കാണാൻ പാടില്ലെന്ന് നിർദ്ദേശിച്ചു.
ഇതു പ്രകാരം പുരൻ രാജ കൊട്ടാരത്തിൽ നിന്ന് മാറിനിന്നു.
ഇതിനിടക്ക്, രാജാവ് താഴ്ന്ന ജാതിയിൽ നിന്നുള്ള  ചെറുപ്പകാരിയായ ലൂന എന്ന പെൺകുട്ടിയെ വിവാഹം ചെയ്തു.
12 വർഷത്തെ ഏകാന്ത വാസത്തിന് ശേഷം പുരൻ രാജകൊട്ടാരത്തിലേക്ക് മടങ്ങിയെത്തി.
കൊട്ടാരത്തിലെത്തിയ  പുരനിൽ തന്റെ അതേ പ്രായത്തിലുള്ള ലൂനയ്ക്ക് പ്രണയം തോന്നി.
ലൂനയുടെ പ്രേമാഭ്യർത്ഥന പുരൻ നിരസിച്ചു.
ഇതിൽ നീരസം തോന്നിയ ലൂന പുരനെതിരെ ആരോപണം ഉന്നയിച്ചു, പുരൻ തന്റെ മാനം ഭംഗപ്പെടുത്തിയെന്നായിരുന്നു ആരോപണം.
ഇതോടെ, പുരനെ അംഗച്ഛേദം ചെയ്ത് കൊലപ്പെടുത്താൻ രാജാവ് ഉത്തരവിട്ടു.
രാജ ഭടൻമാർ പുരന്റെ കൈകാലുകൾ ച്ഛേദിച്ച് കാട്ടിലെ ഒരു കിണറിൽ ഉപേക്ഷിച്ചു.
ഈ കിണർ ഇപ്പോഴും പുരൻ കിണർ എന്നാണ് അറിയപ്പെടുന്നത്.
ഒരു ദിവസം അതുവഴി കടന്നുപോയ ഗുരു ഗോരക്‌നാഥും സംഘവും കിണറ്റിൽ നിന്ന് പുരന്റെ ശബ്ദം കേട്ടു.
ഗുരു ഒരു ചരടും ചുട്ടെടുക്കാത്ത ഒരു മൺപാത്രവും ഉപയോഗിച്ച് പുരനെ പുറത്തെടുക്കുകയും അദ്ദേഹത്തെ ദത്തെടുക്കുകയും ചെയ്തു.
പിന്നീട് പുരൻ ഒരു സന്യാസിയായി.
ഹിന്ദു മതവിഭാഗത്തിലെ ജന്ദിയൽസ് ( മഹാജൻ ) ജാതിക്കാരുടെ പരമോന്നത തലവനായിട്ടാണ് ഇന്ന് പുരൻ പരിഗണിക്കപ്പെടുന്നത്.
ബാബ സൻഹജ് നാഥ് ജി എന്ന പേരിലാണ് ഇദ്ദേഹം ആരാധിക്കപ്പെടുന്നത്.
ജന്ദിയൽസ് ജാതിക്കാർ വർഷത്തിൽ രണ്ടു തവണ ഗുരു പൂർണിമ ആഘോഷിക്കുകയും പുരൻ ഭഗതിനെ ആരാധിക്കുകയും ചെയ്യുന്നു.
ബാവ സഹജ് നാഥ് ജി ക്ഷേത്രം പാകിസ്താനിൽ സ്ഥിതിചെയ്യുന്നുണ്ട്.
ഇന്ത്യ -പാക്ക് വിഭജനത്തിന് ശേഷം ജമ്മുവിലെ ഹീരനഗറിന് സമീപം ജന്ദി എന്ന സ്ഥലത്ത് ജന്ദിയൽസ് വിഭാഗക്കാർ ക്ഷേത്രം നിർമ്മിച്ചു.
ദിന്നാൻഘറിലെ താരഗഢിലും ദോരാങ്കഌഎന്ന സ്ഥലത്തുമാണ് ഇന്ത്യയിലുള്ള സഹജ് നാഥ് ജി ക്ഷേത്രങ്ങൾ സ്ഥിതിചെയ്യുന്നത്.
പുറം‌പോക്ക് കളി
മലവേടന്മാർക്കിടയിലെ ഒരു നായാട്ട് നൃത്തമാണ്‌ പുറം‌പോക്ക്‌കളി .
ഞൊറിഞ്ഞുടുത്ത വസ്ത്രങ്ങളും ദേഹത്തിൽ വെള്ളച്ചുട്ടികളും കയ്യിൽ കുരുത്തോലയുമായി ആറുപേരാണ്‌ ഈ കളി നയിക്കുന്നത്.
മേളക്കാരായും പാട്ടുകാരായും വേറേ ആളുകൾ ഉണ്ടാവും.
കളിയുടെ ആശാന്റെ ചുവടുവയ്പിനനുസരിച്ചാണ് മേളവും കളിയും.
പുരുഷൻ ഇംഗ്ലീഷ് വിലാസം https://ml.wikipedia.org/wiki/Man ഈ ലേഖനത്തിൽ അവലംബങ്ങൾ നൽകിയിട്ടുണ്ടെങ്കിലും വരികൾക്കിടയിൽ അവലംബങ്ങൾ ചേർക്കുന്നതിന്റെ അഭാവത്താൽ വസ്തുതകളുടെ ഉറവിടം വ്യക്തമാകുന്നില്ല .
ദയവായി വസ്തുതൾക്ക് അനുയോജ്യമായ അവലംബങ്ങൾ നൽകുക.
ഒരു പുരുഷൻ.
മനുഷ്യരിലെ പ്രായപൂർത്തിയെത്തിയ ആൺ‌ജാതി പൊതുവേ പുരുഷൻ ‌ എന്നറിയപ്പെടുന്നു.
പ്രായപൂർത്തിയാകുന്നതിനുമുമ്പ് ഒരു പുരുഷനെ ആൺകുട്ടി എന്നാണ് വിളിക്കുന്നത്.
മറ്റ് മിക്ക ആൺ സസ്തനികളെയും പോലെ ഒരു മനുഷ്യന്റെ ജീനോം സാധാരണയായി അമ്മയിൽ നിന്ന് ഒരു X ക്രോമസോമും പിതാവിൽ നിന്ന് Y ക്രോമസോമും പാരമ്പര്യമായി സ്വീകരിക്കുന്നു.
Y ക്രോമസോമിലെ SRY ജീനാണ് പുരുഷ ഭ്രൂണത്തിന്റെ ലിംഗ വ്യത്യാസം നിയന്ത്രിക്കുന്നത്.
പ്രായപൂർത്തിയാകുമ്പോൾ ആൻഡ്രോജൻ ഉൽപാദനത്തെ ഉത്തേജിപ്പിക്കുന്ന ഹോർമോണുകൾ ദ്വിതീയ ലൈംഗിക സ്വഭാവസവിശേഷതകളുടെ വികാസത്തിന് കാരണമാകുന്നു.
അങ്ങനെ ലിംഗങ്ങൾക്കിടയിൽ വലിയ വ്യത്യാസങ്ങൾ കാണിക്കുന്നു.